Public procurement notice: Prior Information Notice Without Call For Competition
Published: 2023-05-12
Buyer: Monetra Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on markkinakartoitukseen liittyvä ennakkoilmoitus ja tietopyyntö.
Tämä on Monetra -konsernin kutsu tarjoajille markkinavuoropuheluun. Monetra suunnittelee kilpailutusta, jossa hankinnan kohteena on työvoiman hallinnan järjestelmä sekä siihen liittyviä palveluita. Tavoitteena on hankkia järjestelmäratkaisu SaaS-palvelumallilla. Hankinta sisältää järjestelmäkokonaisuuden toimituksen, ylläpidon ja kehittämisen myöhemmin tarjouspyynnössä tarkemmin kuvattavalla tavalla.
Monetra -konserni on voittoa tavoittelematon in-house-organisaatio ja toimipisteemme sijaitsevat Pirkanmaalla, Pohjois-Pohjanmaalla, Keski-Suomessa, Pohjois-Savossa, Kainuussa sekä Lapissa.
Markkinavuoropuhelun osallistumislinkki on voimassa 17.5. klo 12:00 saakka, jonka jälkeen sen kautta ei pysty enää ilmoittamaan kiinnostuksestaan markkinavuoropuheluun.
Tämä on kutsu markkinavuoropuheluun, ei hankintailmoitus. Monetra Oy kutsuu palveluntuottajia markkinavuoropuheluun Työvoimanhallintajärjestelmän hankinnan valmisteluun liittyen.
Hankinnan kohteena oleva tietojärjestelmä tarkoittaa palveluna hankittavaa työvoiman hallintaan ja työvuorojen suunnitteluun tarkoitettua järjestelmää kokonaisuudessaan tuotanto- ja testiympäristöineen sekä niihin liittyviä tukipalveluita. Hankittava järjestelmä sisältää kaikki keskeiset toiminnot työvoimanhallinnan ja työvuorojen suunnittelun tueksi. Tavoitteena on älykäs ja optimoitu työvuorosuunnittelu joka perustuu henkilöstön osaamiseen ja palvelujen järjestämiseen. Järjestelmän avulla tulee voida toteuttaa myös vakituisten ja määräaikaisten sijaisten hallinnointi, työajanseuranta sekä tehdä ennusteita työvuorosuunnittelun tueksi. Tarve on tietojärjestelmälle ja siihen liittyville palveluille, joilla Monetra -konserni voi integroidusti hoitaa tuottamaansa palvelua asiakkailleen. Monetran asiakkaina on mm. kuntia, kaupunkeja ja hyvinvointialueita.
Tämän tietopyynnön tarkoituksena on kartoittaa markkinoilla olevia palveluiden sisältöjä hankinnan suunnittelemiseksi, kartoittaa alan sopimus- ja hinnoittelukäytäntöjä, saada arvio hankinnan hintatasosta markkinoilla ja antaa tarjoajille mahdollisuus esittää vapaamuotoisia kysymyksiä ja kommentteja hankinnan suunniteltuun toteutukseen liittyen.
Ilmoituksen liitteenä olevassa hankinnan kohteen kuvauksessa on lisätietoa hankittavasta järjestelmästä ja hankinnan tavoitteista. Pyydämme tutustumaan hankinnan kohteen kuvaukseen ja ilmoittautumaan markkinavuoropuheluun, mikäli pystytte tarjoamaan hankinnan tavoitteiden mukaista ratkaisua.
Tarjouksen jättämisestä kiinnostuneita toimittajia, joilla on tarjottavana työvoimanhallinta-järjestelmä EU:n tietosuojasäädösten mukaisesti, pyydetään ilmoittautumaan viimeistään 17.5.2023 klo 12:00 mennessä oheisesta linkistä:
Markkinavuoropuhelukutsun sulkeuduttua, tilaaja käy läpi osallistujien lähettämät materiaalit ja ilmoittaa osallistujille markkinavuoropuhelun tarkemman aikataulun ja
paikan. Tilaaja lähettää markkinavuoropuheluun ilmoittautuneille ennakkoon materiaalia ja kysymyksiä keskustelun pohjaksi.
Osallistuja tutustuu materiaaleihin sekä vastaa kysymyksiin ja palauttaa ne tilaajalle sähköpostitse 2.6.2023 klo 15:00 mennessä osoitteeseen hankintapalvelut@monetra.fi.
Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on markkinakartoitukseen liittyvä ennakkoilmoitus ja tietopyyntö. Tämä ilmoitus ei myöskään velvoita hankintayksiköitä toteuttamaan varsinaista hankintaa. Päätös tarjouskilpailun käynnistyksestä tehdään esiselvityksen ja markkinakartoituksen jälkeen.
Tähän tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta millään tavoin tarjoajan asemaan varsinaisessa tarjouskilpailussa.